PMIndiaData/PMIndiaSum huggingface dataset:
কেবিনেৎনা নেসনেল গ্রীন হায়দ্রোজেন মিসন অয়াবা পীখ্রে

ইকাইখুম্নজরিবা প্রধান মন্ত্রী শ্রী নরেন্দ্র মোদীনা ময়াই তাংবল লৌখিবা কেন্দ্রগী কেবিনেৎনা নেসনেল গ্রীন মিসন অয়াবা পীখ্রে। মিসন অসিগী অহানবগী আউৎলে অসি সাইৎ প্রোগ্রামগী আউৎলে ওইনা লুপা করোর ১৭,৪৯০, পাইলত প্রোজেক্তশিংগী লুপা করোর ১,৪৬৬, আর & দিগী লুপা করোর ৪০০, অমসুং অতোপ্পা মিসন কম্পোনেন্তশিংগী লুপা করোর ৩৮৮ য়াওনা লুপা করোর ১৯,৭৪৪ ওইগনি। এম.এন.আর.ই.না মরী লৈনবা মচাকশিং থবক্তা ওন্থোক্নবা স্কিম অসিগী চৎন-কাংলোনশিং শেমগনি। মিসন অসিনা ২০৩০ ফাওবদা পুরকপা য়াবা ফলশিং অদু মখাদা পীরিঃ লৈবাক অসিদা রিন্যুএবল এনর্জীগী চাং অহেনবা জি.দব্ল্যু. ১২৫ হাপচিনবগা লোইননা চহি অমদা মেত্রিক তন মিলিয়ন ৫গী গ্রীন হায়দ্রোজেন পুথোকপা ঙম্বগী চাং হেনগৎহল্লগনি। অপুনবা ইনভেস্তমেন্ততা লুপা করোর লাখ নিপান হেন্না থবক লাখ তরুক পীবা অপুনবা ওইনা লুপা করোর লাখ অমা হেনবগী ফোসিল ফ্যুল পুশিল্লকপা হন্থহল্লগনি চহিগী ওইনা গ্রীন হাউস গ্যাস থাদোকপগী চাং এম.এম.তি. ৫০ রোম হন্থহল্লগনি মিসন অসিগী পাক চাউরবা কান্নবা কয়া অমা লৈরি – গ্রীন হায়দ্রোজেন অমসুং মসিগী দিরাইবেতিবশিং মপান্দা থাদোকপা য়াবগী খুদোংচাবা; ইন্দস্ত্রিএল, মোবিলিতী অমসুং এনর্জি সেক্তরশিংদা দিকারবোনাইজ তৌবা; মপান্দগী পুশিল্লকপা ফোসিল ফ্যুলশিং অমসুং ফীদস্তোক্তা মীপান তাংলম্বা হন্থবা; লমদম অসিদা পুথোকচবা ঙম্বগী পাঙ্গল লৈবা; থবক্কী খুদোংচাবা পীবা; অমসুং খ্বাইদগী নৌবা তেক্নোলোজীশিং শেমগৎপনি। ভারতকী গ্রীন হায়দ্রোজেন পুথোকপগী চাং অসি চহিদা এম.এম.তি. ৫ য়ৌরবা য়ানা লৈরি, মসিগা লোইননা রিন্যুএবল এনর্জীগী চাং অহেনবা জি.দব্ল্যু. ১২৫ হাপচিনলগনি। ২০৩০ ফাওবদা ইনভেস্তমেন্ত করোর ৮ অমসুং থবক লাখ ৬ শেম্লবা য়ারি। সি.ও.২ থাদোকপগী চহিগী চাং এম.এম.তি. ৫০দি ২০৩০ ফাওবদা হন্থরবা য়ারি। মিসন অসিনা গ্রীন হায়দ্রোজেনগী দিমান্দ শেম্বা, পুথোকপা, শীজন্নবা অমসুং মপান্দা থাদোক্নবা হোৎনগনি। স্ত্রেতেজিন ইন্তর্ভেন্সন ফোর গ্রীন হায়দ্রোজেন ত্রাঞ্জিসন প্রোগ্রাম (সাইৎ)কী মখাদা, শেলগী ইন্সেন্তিব মেকানিজম অনি – ইলেক্ত্রোলাইজর লমদম অসিদা পুথোক্লিবশিংদা পান্দম থম্বা অমসুং গ্রীন হায়দ্রোজেন পুথোকপা- হায়বদি মিসন অসিগী মখাদা পীগনি। মিসন অসিনা এন্দ-য়ুজ সেক্তরশিং অমসুং পুথোকপগী লম্বীশিংদা লৈবা পাইলত প্রোজেক্তশিং শৌগৎকনি। হায়দ্রোজেন পাক চাউনা পুথোকপা ঙম্বা অমসুং শীজিন্নবা ঙম্বা লমদমশিং খঙদোক্কনি অমসুং গ্রীন হায়দ্রোজেন হবশিং ওইনা শেমগৎকনি। গ্রীন হায়দ্রোজেন ইকোসিস্তেম অমা শেমগৎনবগীদমক শক্তি লৈবা পোলিসী ফ্রেমৱার্ক অমা শেমগৎকনি। শক্তি লৈরবা স্তেন্দার্দ অমসুং রিগুলেসন ফ্রেমৱার্ক অমসু শেমগৎকনি। মখা তানা, আর এন্দ দিগী (স্ত্রেতেজিক হায়দ্রোজেন ইন্নোভেসন পার্তনর্শিপ – সিপ)কী পব্লিক-প্রাইবেৎ পার্তনর্শিপ ফ্রেমৱার্ক অমা মিসনসিগী মখাদা পীগনি; আর এন্দ দি প্রোজেক্তশিংসু পান্দমদা চঙশিনবা ওইহনগনি, মতম চাহনগনি, অমসুং মালেমগী তেক্নোলোজীশিংগা চাংদম্নবা য়াবা মওংদা শেমগৎকনি। মিসন অসিগী মখাদা অপুনবা স্কিল দিবেলপমেন্ত প্রোগ্রাম অমসু লৌখৎকনি। মরী লৈনবা কেন্দ্র অমসুং রাজ্য সরকারগী মন্ত্রালয়, বিভাগ, এজেন্সীশিং অমসুং ইন্সতিত্যুসনশিংনা মিসন অসিগী পান্দমশিং মায় পাক্না ফংনবা মীৎয়েং চংদুনা অমত্তা ওইনা হোৎনগনি। ন্যু অমসুং রিন্যুএবল এনর্জী মন্ত্রালয়না মপুং ওইবা থৌ অমসুং মিসন অসিবু থবক্তা ওন্থোক্নবগী থৌদাং লৌগনি।
মন্ত্রীমন্দলনা ইন্দিয়ন রেলৱেজপু ইনর্জীগী লমদা মরোমদোম লেপচবা ঙমহন্নবগীদমক ভারত অমসুং য়ুনাইতেদ কিংদমগী মরক্তা তৌনবা মেমোরেন্দম ওফ অন্দর্সতেন্দিংদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইন্দিয়ন রেলৱেজপু ইনর্জীগী লমদা মরোমদোম লেপচবা ঙমহন্নবগীদমক দিপার্তমেন্ত ফোর ইন্তর্নেস্নেল দিবেলপমেন্ত (গবর্নমেন্ত ওফ য়ুনাইতেদ কিংদম)গা লোয়ননা ০২.১২.২০১৯দা মেমোরেন্দম ওফ অন্দর্সতেন্দিংদা খুৎয়েক পীনখিবা অদু অয়াবা পীখ্রে। ইমপ্লিমেন্তেসন স্ত্রাতেজী অমসুং তার্গেৎশিং রেলৱে মন্ত্রালয়না ইন্দিয়ন রেলৱেজপু ইনর্জীগী লমদা মরোমদোম লেপচবা ঙমহন্নবগীদমক দিপার্তমেন্ত ফোর ইন্তর্নেস্নেল দিবেলপমেন্ত (গবর্নমেন্ত ওফ য়ুনাইতেদ কিংদম)গা লোয়ননা মখাগী অসিদা খুৎয়েক পীনখি:- ক. নাকল অনিমক্না ইন্দিয়ন রেলৱেজপু ইনর্জী ইফিসেন্সী অমসুং ইনর্জী সেল্ফ-সফিসেন্সী ওইহন্নবা হোৎনবগী শরুক অমা ওইনা লৌখৎকদবা এক্তিবিতীশিংদা য়ানবা পুরকপা। খ. শরুক য়ারিবা খুদিংমক্না মতম মতমগী ওইনা মশাগী লৈবাক্কী লৈজরিবা আইন, চৎনবি, রেগুলেসন অমসুং নেস্নেল পোলিসীশিংগী মখাদা ইন্দিয়ন রেলৱেজপু ইনর্জীগী লমদা মরোমদোম লেপচবা ঙমহন্নবগী মায়কৈদা দরকার ওইবা খোংথাং লৌখৎকনি। গ. নাকল অনিমক্না ইন্দিয়ন রেলৱেজকীদমক ইনর্জী প্লানিংদা য়ানবা পুরক্লে। মখোয় অদুদি সোলর অমসুং ৱিন্দ ইনর্জী সেক্তর, ইনর্জী ইফিসেন্সী প্রেক্তিসশিং এদোপ্ত তৌবা, ফুএল ইফিসেন্সী ঙমহনবা, ইলেক্ত্রিক ভেহিকল চার্জিং ইনফ্রাস্ত্রকচর দিপালোই তৌবা, বেতরীনা ওপরেত তৌবা শন্তিং লোকোমোতিবশিং। ঘ. শরুক য়ারিবশিংনা মেমোরেন্দম ওফ অন্দর্সতেন্দিং অসিগী মখাদা মতিকচাবা এক্তিবিতীশিং কোওর্দিনেত তৌগনি। মেমোরেন্দম ওফ অন্দর্সতেন্দিং অসিদা শরুক য়ারিবশিংগী মরক্তা মতেং পাংনবগী হৌজিক লৈরিবা নত্রগা তুংগী এরেঞ্জমেন্তশিংদা তাইশিন্নবা তৌরোই। ঙ. শরুক য়ারিবশিংনা মেমোরেন্দম ওফ অন্দর্সতেন্দিং অসিগী শরুক পুম্নমক্তা নত্রগা অমা হেক্তদা রিভিজন, মোদিফিকেসন নত্রগা এমেন্দমেন্তকীদমক ইরক্তুনা হায়জবা য়াগনি। চ. মেমোরেন্দম ওফ অন্দর্সতেন্দিং অসি নাকল অনিমক্কী ওথোরাইজ তৌরবা মীহুৎশিংনা খুৎয়েক পীরবা মতুংদা চৎনগনি অমসুং নাকল অমা হেক্তনা অতোপ্পা নাকল অদুদা ইদুনা খংহল্লকপগী খুত্থাংদা মেমোরেন্দম ওফ অন্দর্সতেন্দিং অসি তর্মিনেৎ তৌবা য়াই। ছ. মেমোরেন্দম ওফ অন্দর্সতেন্দিং অসি তর্মিনেৎ তৌবনা মেমোরেন্দম ওফ অন্দর্সতেন্দিং অসি তর্মিনেৎ তৌখিবা তারিক্কী মমাংদা য়ানখিবা প্রোগ্রামশিং অমসুং চত্থরিবা প্রোজেক্তশিংদা অয়েৎ-অপন পীরোই। জ. পার্তীশিংগী মরক্তা মখল অমত্তগী চিন্দা পাওদানবা নত্রগা খেৎনরকপদা শরুক য়ারিবশিংগী মরক্তা নাকল অনীগী ওইবা তাথোক তাশিন অমসুং য়াশিন্নবা পুরকপনা সেতল তৌগনি। য়ুমফম:- রেলৱে মন্ত্রালয়না ইনর্জী সোক্তরগী দিবেলপমেন্তকী লমদা তেক্নিকেল, পোলিসী, রিসর্স অমসুং কমর্সিয়েল এস্পেক্তশিং কোন্সিল্লিবা কো-ওপরেসনগীদমক মেমোরেন্দম ওফ অন্দর্সতেন্দিংশিং/ মেমোরেন্দম ওফ কোওপরেসনশিং খুৎয়েক পীনরি। প্রোগ্রাম অসিগী পান্দমদি ইলেক্ত্রিসিতী গ্রিদ মনুংদা স্ত্রকচরেল রিফোর্মশিং সপোর্ত তৌবা অমসুং রিন্যুয়েবল ইনর্জী মপুং ফাহনবনি। মেমোরেন্দম ওফ অন্দর্সতেন্দিংশিং/ মেমোরেন্দম ওফ কোওপরেসনশিং অসিনা ইন্দিয়ন রেলৱেজকীদমক রেলৱে সেক্তরদা খ্বাইদগী নৌবা দিবেলপমেন্তশিং অমসুং ৱাখল্লোনশিং ইন্তরেক্ত তৌনবা অমসুং সেয়ার তৌনবা প্লেৎফোর্ম অমা পীরি। মেমোরেন্দম ওফ অন্দর্সতেন্দিংশিং/ মেমোরেন্দম ওফ কোওপরেসনশিং অসিনা রিন্যুয়েবল ইনর্জী অমসুং ৱাখল্লোন সেয়ার তৌনবগীদমক অতোপ্পা ইন্তরেক্সনশিংগুম্বা অকক্নবা তেক্নোলোজীগী লমশিংদা মীৎয়েং থমদুনা তেক্নিকেল এক্সপার্তশিং, রিপোর্তশিং অমসুং তেক্নিকেল দোকুমেন্তশিং, ত্রেনিং অমসুং সেমিনার/ৱার্কশোপশিং একচেঞ্জ তৌবদা লাইথোকহল্লি।
প্রধান মন্ত্রীগা ম্যান্মারগী স্তেত কাউন্সিল্লরগা উনখ্রে

২০১৯, নবেম্বর ০৩দা অসিয়ান-ইন্দিয়া সমিৎ মমাংদা প্রধান মন্ত্রী নরেন্দ্র মোদীনা ম্যান্মারগী স্তেত কাউন্সিল্লর ওং সান সু চিগা উনখ্রে। ২০১৭কী সেপ্তেম্বরদা মহাক্না ম্যান্মারদা চৎলুবা অমসুং ২০১৮গী জনুৱারীদা অসিয়ান-ইন্দিয়া কম্মেমোরেতিব সমিৎ শরুক য়ানবা স্তেত কাউন্সিল্লরনা ভারত্ত লাক্লম্বা অদু নীংশিংলদুনা লৈবাক অনিগী মরক্তা লৈনবা মরি ফগৎলক্লিবা অসিদা লুচিংবশিংনা অপেনবা ফোংদোকখি। ভারতকী এক্ত ইস্ত পোলিসীদা ম্যান্মার অসি মরুওইনা লৌরিবা অদু প্রধান মন্ত্রীনা থমখি। লম্বী, হিথাংফমশিং অমসুং অতোপ্পা মচাকশিং শেমগৎতুনা ম্যান্মার ফাওরগা খা-নোংপোক এসিয়া লৈবাকশিংগা শম্ননবা ভারতনা লেপ্তনা হোৎনরিবা অদু মহাক্না পনখি। ভারতনা মখা তানা ম্যান্মারগী পুলিস, মিলিতরী, সিবিল সর্বেন্ত, মহৈরোইশিং অমসুং মীয়াম মতেং পাংগনি। মী চৎথোক-চৎশিন হেনগৎহনবা অমসুং লৈবাক অনিগী মরক্তা নোংথক্কী লম্বী পাকথোক-চাউথোকহনবা অমসুং ২০১৯গী নবেম্বরদা য়াঙ্গুনদা ভারত সরকারনা য়ুম্বু ওইদুনা কম্বোদিয়া, লাউজ, ম্যান্মার অমসুং ভিয়েতনামগী ললোন-ইতিক্কী থৌরম অমা পাংথোকপা লুচিংবশিংনা য়ানখি। মহাক্কী সরকারগা ভারতকা মরূপ ওইবগী মরুওইবা অদু স্তেত কাউন্সিল্লর দাউ সু চিনা অমুক হন্না থমখি অমসুং ম্যন্মারদা গনতন্ত্র চাউখৎনবা অমসুং ম্যান্মার চাউখৎনবা ভারতনা লেপ্তনা মতেং পাংবগীদমক মহাক্না থাগৎখি। অপুনবগী মরি ফগৎহনবদা শান্তি লৈবা অমসুং তংদু-লৈতাবা ঙমখৈ অমা লৈহনবা হায়না লুচিংবা অনিনা য়ানখি। ভারত-ম্যান্মার ঙমখৈদা থবক তৌনবা লালহৌলুপশিংগী মফম অমা পীদনবা ম্যান্মারনা মতেং পীনবা প্রধান মন্ত্রীনা তকশিনখি। হান্না পানখৎলবা য়ুম ২৫০ শানবা ভারতকী প্রোজেক্ত মপুং ফাদুনা চহি অসিগী জুলাইদা ম্যান্মার সরকারদা শীন্নখ্রে। রাখিনেদা ভারতনা অহেনবা মতেংশিং পীনবা থৌরাং তৌরি হায়না প্রধান মন্ত্রীনা ফোংদোকখি। বঙ্গলাদেশতা লৈরিবা লাঞ্জেন্নরকপা মীওইশিং অশোই-অঙাম য়াওহন্দনা মখোয়গী ময়ুম রাখিনে স্তেত্তা হনখিনবা প্রধান মন্ত্রীনা তকশিনখি। লাক্লিবা চহিদা অৱাংবা থাক্কী মীফমশিং পাংথোক্নবা লুচিংবা অনিনা য়ানখি অমসুং হিরম খুদিংমক্ত মতেং পীনবা অসি লৈবাক অনিমক্কী মরুওইবা অপাম্বনি হায়বা য়ানখি।
শক্নাইরবা অইবা কেদর্নাথ সিংহনা লৈখিদবদা প্রধান মন্ত্রীনা অৱাবা ফোংদোকখ্রে

শক্নাইরবা হিন্দিগী অইবা কেদর্নাথ সিংহনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “অথোইবা অইবা কেদর্নাথ সিংহনা লৈখিদবদা থমোয় শোক্না অৱাবা ফোংদোকচরি। মহাক্না মহাক্কী শৈরেংদা মীয়ামগী পুন্সিনা লাংতক্নরিবা অদুগী মফম পীরি। মহাকমতম পুম্নমক্তা লিতরেচর ৱার্ল্দ অমসুং মীচম প্রজাগী পুক্নিং থৌগৎনবা মচাক অমা ওইহৌরগনি। ২০১৩দা কেদর্নাথকী মফমদা জ্ঞানপিথ এৱার্দ লানথোকখি। “অভী বিলকুল অভী”, “জমীন পক রহী হৈ” অমসুং “অকল মে সারস” য়াওনা মহাক্কী সাহিত্যগী থবকশিংগীদমক মহাকপু মীয়াম্না শকখঙনরি।”
ৱুমেন্স দেনা লাকপদা প্রধান মন্ত্রীনা নুপীগী শক্তিবু ইকায় খুম্নবা উৎখ্রে

ৱুমেন্স দেনা লাকপদা প্রধান মন্ত্রী শ্রী নরেন্দ্র মোদীনা নুপীগী শক্তিবু ইকায় খুম্নবা উৎখ্রে। প্রধান মন্ত্রীনা হায়খি, “ৱুমেন্স দেনা লাকপদা নুপীগী শক্তিবু ইকায় খুম্নবা উৎচরি। নুপীগী এচিবমেন্তশিংদা ঐখোয়না চাওথোকচরি। ভারত অসি ৱুমেন দিব্লপমেন্তদগী ৱুমেন-লিদ দিব্লপমেন্তকী মায়কৈদা চংশিল্লি।”
স্তেত/য়ুনিয়ন তেরিতরীশিংদা চৎনহন্নবগীদমক মেদেল তেনেন্সী এক্ত কেন্দ্রগী মন্ত্রী মন্দলনা অয়াবা পীরে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা স্তেত/ য়ুনিয়ন তেরিতরীশিংদা অনৌবা আইন শেমদুনা নৎত্রগা হান্না লৈরবা ভারা শানবগী আইনশিং চুননা শেমদোক্তুনা চৎনহন্নবগীদমক মেদোল তেনেন্সী এক্ত অয়াবা পীখ্রে‍। মসিনা লৈবাক শিনবা থুংনা কা ভারা শানবগী লিগেল ফ্রেমৱর্ক নৌনা শেমদোক্তুনা থুনা চাউখৎপা পুরকপদা মতেং ওইগনি‍। মোদেল তেনেন্সী এক্ত অসিনা লৈবাকসিদা মশক মচু থোকপা, তুং কোইগদবা অমদি পুম্নমক শুপচিল্লবা রেন্তেল হাউজিংগী কৈথেল অমা শেমগৎনবা পান্দম থম্লি‍। মসিনা শেন্থোক কাঙলুপ খুদিংমক্কী রেন্তেল হাউজিং স্তোক মরাং কায়না শেমগৎপা ঙমহন্দুনা য়ুম লৈতবগী খুদোংচাদবা ৱাফম কোকহনগনি‍। মোদেল তেনেন্সী এক্ত অসিনা রেন্তেল হাউজিংবু ইন্সতিত্যুসনেলাইজ তৌদুনা মওং মরিল নাইবা কৈথেলগী মায়কৈদা পুশিল্লকপা ঙমহনগনি‍। মোদেল তেনেন্সী এক্ত অসিনা হাঙদুনা লৈবা য়ুমশিং রেন্তেল হাউজিংগীদমক শীজিন্নবা য়াহনগনি‍। মসিনা য়ুম লৈতবগী খুদোংচাদবা চাউনা মায়োক্নরিবা অসি কোকহন্নবা লনাই মীওইশিংনা রেন্তেল হাউজিংবা বিজিনেস মোদেল অমা ওইনা শরুক য়াহনবদা চাউনা কান্নবা পীগনি‍।
প্রধান মন্ত্রীনা জর্মনীগী ম্যুনিকতা লৈরিবা ইন্দিয়ন কম্যুনিতীগা ৱারী –ৱাতাই শানখি

প্রধান মন্ত্রী, শ্রী নরেন্দ্র মোদীনা ম্যুনিকতা লৈবা ওদি দোমদা জর্মনীদা লৈরিবা ইন্দিয়ন কম্যুনিতীদা ৱা ঙাংখি অমসুং মখোয়গা ৱারী-ৱাতাই শাখি। জর্মনীদা লৈরিবা ভাইব্রেন্ত ইন্দিয়ন কম্যুনিতীগী মেম্বর লিশিং কয়া অমনা থৌরম অসিদা শরুক য়াখি। প্রধান মন্ত্রীনা ভারতকী চাউখৎলকপগী ৱারী অমসুং লৈবাক অসিগী চাউখৎ-থৌরাংগী এজেন্দা অদুবু মখাতানা ফংবা ঙম্নবা সরকার অসিনা লৌখৎলকখিবা অনৌবাা থৌরাংশিং অদুগী মতাংদা পনখি। প্রধান মন্ত্রীনা ভারতকী সক্সেস স্তোরী য়োকখৎপদা অমসুং ভারতকী মাইপাকপগী ব্রান্দ এম্বেসেদর ওইনা মথৌ তৌরি, দাইসপোরানা লৌখিবা থৌদাং অমসুং ভারতকী মাইপাকপগী ব্রেন্দ এম্বাসেদর ওইনা মথৌ তৌবগীদমক্তা থাগৎখি।
পি.এম.না ফ্রান্সকী রাস্ত্রপতিগা তেলেফোন্দা ৱারী শানখ্রে

প্রধান মন্ত্রী, শ্রী নরেন্দ্র মোদীনা ঙসি রিপব্লিক ওফ ফ্রান্সকী রাস্ত্রপতি হিস এক্সেলেন্সী ইম্মানুএল মাক্রোনগা লোয়ননা তেলেফোন্দা ৱারী শানখ্রে। লুচিংবা অনিনা হন্দক্তা অফগানিস্তান্দা লৌখৎখিবা চাউখৎ থৌরাং য়াওনা রিজনেলগী ওইবা হিরমশিংদা ৱা খন্নখি। হিরম অসিদা, মখোয়না তেরোরিজম, নার্কোতিক্স, আইন্না য়াদবা খুলায়শিং অমসুং মী ললোনবা শন্দোরকপা য়াবগী মরমদা মখোয়না তৌবা য়াবশিং লোয়ননা মীওইবগী হক, নুপী অমসুং মাইনোরিতীশিংগী হক তঙাইফদনা ফংহন্নবা ফোংদোক্নখি। মখোয়না ইন্দো-পেসিফিক্কী মফমশিংদা নাকন অনিগী ওইবা মরী হেন্না ফগৎহনবা অমসুং মফম অসিদা স্তেবিলিতী অমসুং সেক্যুরিতী পুখৎনবা ইন্দিয়া-ফ্রান্স পার্তনর্শিপ্না লৌরিবা মরুওইবা থৌদাংশিং য়েংশিনখি। লৈবাক অনিনা য়াম্না নিংথিনা ঙাক শেল্লিবা, ইন্দিয়া-ফ্রান্স স্ত্রাতেজিক পার্তনরিশিপকী ইথিলদা, য়াম্না নক্নবা মরী অমসুং তোইনা ৱা তান্নবা হায়না লুচিংবা অনিনা য়ানখি।
প্রধান মন্ত্রীনা অমিতাভ বচ্চনগী ৮০শুবা মপোক নুমিৎতা মহাক্কী মফমদা য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা প্রধান মন্ত্রীনা অমিতাভ বচ্চনগী ৮০শুবা মপোক নুমিৎতা মহাক্কী মফমদা য়াইফ-পাউজেল পীখ্রে। শ্রী মোদীনা হায়খি অমিতাভ বচ্চন অসি চহি মতাং কয়াগী ভাবকশিংগী পুক্নিং চিংশিনখিবা অমসুং হরাওহনখিবা ভারতকী শিংথানরিবা ফিল্মগী মীওই অমনি। ত্বিৎ অমদা, প্রধান মন্ত্রীনা হায়খি; “অমিতাভ বচ্চনজিগী মফমদা ৮০শুবা মপোক নুমিৎকী হরাওবা ফোঙদোকচরি। মহাক অসি চহি মতাং কয়াগী ভাবকশিংগী পুক্নিং চিংশিনখিবা অমসুং হরাওহনখিবা ভারতকী শক্নাইরবা ফিল্মগী মীওই অমনি। মহাক হকচাং নুংঙাইনা অমসুং পুন্সি শাংনা হিংবা ওইরসনু”।
প্রধান মন্ত্রীনা মীয়ামদা ছথকী য়াইফ-পাউজেল পীখ্রে

ছথ পুজাগী তাঞ্জা লাকপদা প্রধান মন্ত্রী শ্রী নরেন্দ্র মোদীনা মীয়ামদা য়াইফ-পাউজেল পীখ্রে। ত্বীৎ অমদা প্রধান মন্ত্রীনা হায়খি; “ময়াম পুম্নমক সুর্য়োপাসনাগী মহাপর্ব ছথকী য়াইফ-পাউজেল পীজরি। ছথি মইয়ানা মীপুম খুদিংমকপু হকচাং ফবা অমসুং নুংঙাই-য়াইফবা পীনবিবা ওইরসনু।”
তুরিজমগী লমদা ভারত অমসুং কোরিয়াগী মরক্তা মতেং পীনবা হেনগৎহন্নবা এম ও য়ু লৈনবা মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা তুরিজমগী লমদা ভারত অমসুং কোরিয়াগী মরক্তা মতেং পীনবা হেনগৎহন্নবা এম ও য়ু লৈনবা অয়াবা পীরে । এম ও য়ু অদুগী মরুওইবা পান্দমশিংদি : তুরিজমগী লমদা নাকল অনিনা মতেং পীনবা পাকথোক–চাউথোকহনবা তুরিজমগী লমদা ই–পাউ অমসুং দেতা পীথোক–পীশিন তৌনবা হেনগৎহনবা হোতেলশিং অমসুং তুর ওপরেতরশিংগী মরক্তা মতেং পীনবা পুক্নিং থৌগৎপা হুমেন রিছোস মেনেজমেন্তগী লমদা মতেং পীননবা একচেন্জ প্রোগ্রামশিং পাংথোকপা তুরিজম অমসুং হোস্পিতেলিতিগী লমদা শেন থাদবা হেনগৎহনবা তু–ৱে তুরিজম চাউখৎনবা তুর ওপরেতরশিং/মেদিয়া/অখঙ–অহৈশিং চৎথোক–চৎশিন তৌনবা প্রোমোসন, মার্কেতিং, লমকোয়ফম শেমগৎপা অমসুং অশিন–অরাংগী লমদা লৌশিং পীথোক–পীশিন তৌনবা লৈবাক অমনা অমদা পাংথোকপা ত্রাভেল ফিয়রশিং অমসুং একজিবিসনশিং শরুক য়ানবা পুক্নিং থৌগৎপা অশোই–অঙাম থোক্তবা, চিংলেম্বা অমসুং তুংকোইনা চৎনগদবা তুরিজম য়োকখৎপা নুংগীৱারোল : ভারত অমসুং কোরিয়া দিপ্লোমেতিক অমসুং শেন–থুমগী অকনবা মরি লৈনরি । লৈবাক অনিনা হৌজিক লৈনরিবা মরি অসি তুরিজমগী লমদা খর হেন্না কনখৎহনবগী অপাম্বা লৈরি । এসিয়াগী ওইনা কোরিয়া অসি ভারত্তা লমকোয়বা লাকপা লৈবাকশিংগী মরক্তা অমনি । কোরিয়াগা লোয়ননা এম ও য়ু খুৎয়েক পীনবা অসিনা লমকোয়বা লাকপা মীশিং হেনগৎহল্লগনি ।
মন্ত্রীমন্দলনা ভারত অমসুং অর্জেন্তিনাগী মরক্তা তৌনবা অন্তার্তিক কোওপরেসনগী য়ানা ৱারোল অদু শকখঙখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং অর্জেন্তিনাগী মরক্তা তৌনবা অন্তার্তিক কোওপরেসন্দা ২০১৯গী ফেব্রুৱরীদা খুৎয়েক পীনখিবা য়ানা ৱারোল অদু শকখঙখ্রে। য়ানা ৱারোল অসিনা আর্থ সাইন্সকী লমশিংদা পায়খৎপা প্রোজেক্তশিংদা সাইন্তিফিক ওইবা তেংবাং পীনবদা অমসুং অন্তার্তিকা অমসুং খা থংবা মহাসাগরগী মহৌশাগী ফিভম ঙাক্তুনা থম্বদা মতেং ওইরগনি। শক্তমশিং: আর্থ সাইন্স অমসুং লাইফ সাইন্সকী লমশিংদা পায়খৎপা প্রোজেক্তশিংদা, লোয়ননা অন্তার্তিকা অমসুং খা থংবা মহাসাগরগী মহৌশাগী ফিভম ঙাক্তুনা থম্বদা সাইন্তিফিক ওইবা তেংবাং পীনবা; অন্তার্তিকা, মসিগী মহৌশাগী ফিভম অমসুং মরী লৈনবা ইকোসিস্তেমশিংগী স্তদীগা মরী লৈনবা সাইন্তিফিক অমসুং বাইব্লিয়োগ্রাফিকেল ইনফোর্মেশন একচেঞ্জ তৌনবা; বিজ্ঞানিকশিং একচেঞ্জ তৌনবগী খুদোংচাবশিং ফংহনবা; করিগুম্বা মথৌ ওইরগদি লৈবাক অমগী নেস্নেল অন্তার্তিক প্রোগ্রামদা অতোপ্পা লৈবাক্কী নেস্নেল অন্তার্তিক প্রোগ্রামগী বিজ্ঞানিকশিং অমসুং তেক্নিকেল এক্সপার্তশিং শরুক য়াবা; অপুনবা সাইন্তিফিক কনফরেন্স অমসুং ৱার্কশোপশিং; অপুনবা সাইন্তিফিক পব্লিকেসনশিং; সাইন্তিফিক পর্সোনেলগী ত্রেনিং;
মন্ত্রীমন্দলনা প্রধান মন্ত্রী ভায়া বন্ধন য়োজনা (পি এম ভি ভি ৱাই)গী মখাদা  সেনিয়র সিতিজনশিংগীদমক ইনবেস্তমেন্ত লিমিৎ শরুক অনি ওইহন্দুনা লুপা লাখ ৭.৫দগী লুপা লাখ ১৫ ওইহনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ফাইনান্সিয়েল ইনক্লুজন অমসুং সোসিয়েল সেক্যুরিতীদা সরকারগী ৱাশক অদুগী শরুক ওইনা প্রধান মন্ত্রী ভায়া বন্ধন য়োজনা (পি এম ভি ভি ৱাই)গী মখাদা সেনিয়র সিতিজনশিংগীদমক ইনবেস্তমেন্ত লিমিৎ লুপা লাখ ৭.৫দগী লুপা লাখ ১৫দা হেঙ্গৎপদা অয়াবা পীখ্রে। মসিনা সেনিয়র সিতিজনশিংবু থা খুদিংগী লুপা ১০০০০ ফাওবা পেন্সন ফংবা ঙমহল্লগনি। ২০১৮গী মার্চ ফাওবদা পি এম ভি ভি ৱাইগী মখাদা অপুনবা সেনিয়র সিতিজন লাখ ২.২৩দা কান্নবা ফংহনখ্রে। বরিস্থ পেন্সন বিমা য়োজনা–২০১৪ হায়বা মমাংগী স্কিম অদুদা অপুনবা সেনিয়র সিতিজন লাখ ৩.১১না কান্নবা ফংলি। য়ুমফম: পি এম ভি ভি ৱাই অসি লাইফ ইন্সুরেন্স কোর্পোরেসন ওফ ইন্দিয়া (এল আই সি)গী থোংদা ইমপ্লিমেন্ত তৌরে, মদুনা অহল ওইরকপা মতমদা সোসিয়েল সেক্যুরিতী ফংহল্লগনি অমদি চহি ৬০ অমসুং মথক্কী অহল ওইরবা মীওইশিংবু চিংননীংঙাই ওইবা মার্কেৎ কন্দিসনশিংনা মরম ওইদুনা তুংদা মখোয়গী ইন্তরেস্ত ইনকম তাথরকপদগী ঙাকথোকপা ঙম্লগনি। স্কিম অসিনা চহি ১০ ফাওবা চহিগী ওইনা চাদা ৮গী গরেন্তেদ রিতর্ন রেত্তা য়ুমফম ওইবা শোয়দবা পেন্সন অমা ফংহল্লগনি।
ম্যানমার দিফেন্স সর্বিসেসকী কমান্দর-ইন-চিফ, সেনিয়র জেনরেল মিন ওং হিংনা প্রধান মন্ত্রী মোদীগা উনখ্রে

ম্যানমার দিফেন্স সর্বিসেসকী কমান্দর–ইন–চিফ, সেনিয়র জেনরেল মিন ওং হিংনা ঙসি প্রধান মন্ত্রী শ্রী নরেন্দ্র মোদীগা উনখ্রে। সেনিয়র জেনরেলনা প্রধান মন্ত্রীবু হন্দক পাংথোকখিবা মীখলদা মায় পাক্লপদা নুংঙাইবা ফোংদোকখি। মহাক্না হৌখিবা চহী খরদা ভারতনা খোংজেল য়াংনা চাউখৎলকখিবা অমদি ঙাকশেল অমসুং সেক্যুরিতীগী তেংবাংগী লম য়াওনা য়ুমলোন্নবা লৈবাক অনিগী মরক্তা লৈনরিবা মরী হিরম খুদিংদা চেৎশিলহল্লিবা অদু পাওদমখি। মহাক্কী ম্যানমারগী খোংচৎ মনুংদা মহাকপু তরাম্না ওকপীখিবা অদু প্রধান মন্ত্রীনা নৌহৌনা নীংশিংখি। মহাক্না ইন্সরজেন্সী থেংনবা, কেপাসিতী বিলদিং, লান্মীশিংগী মরক্তা মরী অমসুং মেরিতাইম কোওপরেসনগী লমশিং, লোইননা ইকোনোমিক স্ফেয়র অমসুং দিবেলপমেন্ত কোওপরেসন্দা লৈবাক অনিগী তেংবাং পীনবগী থোইদোক হেন্দোকপা মতৌ অদু পাওদমখি। প্রধান মন্ত্রীনা য়ুনিয়ন ওফ ম্যানমারগা লোয়ননা তোপ তোপ্পা লৈবাক অনিগী পার্তনরশিপ মখা তানা চেৎশিলহন্নবগীদমক থবক তৌনবা ভারতকী অকনবা ৱাশক অদু অমুক হন্না ফোংদোকখি।
প্রধান মন্ত্রী, শ্রী নরেন্দ্র মোদীনা ১৮শুবা ভারত-এসিয়ন সম্মিতা থমখিবা ৱারোল

ইকায় খুম্নরবা মেজেস্তী, ইকায় খুম্ননীংঙাই ওইরবশিং, খুরুমজরি! ঐখোয়না চৎনবী ওইনা অপুনবগী ফোতো কাপ্পদু হন্দক্কী চহি অসিসু ফংলরোই। অদুবু, ঐখোয়না এসিয়ন-ভারত সম্মিৎকী চৎনবীদি ভর্চুএলগী থোঙদা মখা অদুমক তারি। ঐহাক্না হিস এক্সেলেন্সী, ব্রুনৈগী সুলতানবু ইং ২০২১গী এসিয়নগী মাই-পাকপা প্রসিদেন্সীগীদমক্তা থাগৎপা ফোংদোক্লি। ইকায় খুম্নরবা মেজেস্তী, ইকায় খুম্ননীংঙাই ওইরবশিং, ঐখোয় পুম্নমক্না কোবিদ-১৯না থোকহনবা খুদোংচাদবা কয়া মাইয়োক্নরি। অদুবু, অসিগুম্লবা শিংননীংঙাই ওইরবা মতম অসিনা ভারত-এসিয়নগী মরুপ-মপাংগী চাংয়েং অমসু ওইরি। কোবিদকী মতম লাকখিবদগী ঐখোয়না খুৎশম্নদুনা তেংবাংমিন্নবা অমসুং অমগীদমক্তা খনবগী থৌওংশিংনা ঐখোয়গী মরীবু তুংদা লেপ্তনা মপাঙ্গল কনখৎহনবগা লোয়ননা ঐখোয়গী মীয়ামগী মরক্তা নুংশি-চান্নবগী য়ুম্ফম অমসু ওইগনি। ভারত অমসুং এসিয়ন্না চহি লিশিং কয়াদগী নীংথিরবা মরী লৈদুনা লাকপসি পুৱারীনা শাখীনি। মসিগী ৱাফম অসিমক ঐখোয়গী মান্নবা ভেল্যু, নাৎ, লোল, ইদুনা লৈরম্লবা ৱারোল, য়ুমশা-কৈশা, চৎনবী অমসুং চিঞ্জাক্তা মমি তারি। মরম অদুনা, এসিয়নগী অমত্তা ওইবা মতৌ অমসুং মরু ওইবসিদা ভারতনা মতম পুম্বদা অহানবা মিৎয়েং য়েংলি। এসিয়নগী অসিগুম্বা অখন্নবা থৌদাং অসি ঐখোয়গী সেক্যুরিতী এন্দ গ্রোথ ফোর ওল ইন দি রিজন, “সাগর”, পোলিসীদা য়াওরিবা ভারতকী এক্ত ইস্ত পোলিসী অসিনি। ভারতকী ইন্দো-পেসিফিক ওসীন ইনিসিএতিব অমসুং এসিয়নগী আউতলুক ফোর দি ইন্দো-পেসিফিক অসি ঐখোয়গী ইন্দো-পেসিফিক রিজনগী মতাংদা লৈরিবা মান্নবা মিৎয়েং অমসুং অমনা-অমগা তেংবাংবগী ফ্রেমৱর্ক অসিনি। ইকায় খুম্নরবা মেজেস্তী, ইকায় খুম্ননীংঙাই ওইরবশিং, ইং ২০২২দা ঐখোয়গী পার্তনরশিপ্না চহি ৩০ মপুং ফারগনি। ভারতনা নীংতম্বগী চহি ৭৫ মপুং ফারগনি। অসিগুম্বা তাঞ্জা অসিবু ঐখোয়না ‘এসিয়ন-ভারতকী মরুপ-মপাংগী চহি’ ওইনা পাংথোকপসিদা ঐহাক্না নুংঙাইবা ফাওই। ভারতনা কম্বোদিয়াগী লাক্কদৌরিবা প্রসিদেন্সী অমসুং ঐখোয়গী কন্ত্রী কো-ওর্দিনেতর, সিঙ্গাপোরগী মখাদা লৈনরিবা মরীবু হেন্না কনখৎহন্নবা খোঙফম চেৎলি। হৌজিক, ঐহাক্না অদোমগী ৱাখল্লোনশিং তানবা ঙাইজরি। পুম্নমকপু থাগৎচরি! দিস্ক্লেমরঃ মসি প্রধান মন্ত্রীগী ৱাফমগী শম্লপ্পা ৱারোলনি। অশেংবা ৱাফমদি হিন্দিদা থমখিবনি।
প্রধান মন্ত্রীনা মাধবপুর মেলাবু ভারতকী কলচরেল দাইবর্সিতী অমসুং বাইব্রেন্সীগী অমত্তা ঙাইরবা থৌরম্নি হায়খ্রে

প্রধান মন্ত্রী, শ্রী নরেন্দ্র মোদীনা মন কী বাত্তা মহাক্না মাধবপুর মেলাবু ভারতকী কলচরেল দাইবর্সিতী অমসুং বাইব্রেন্সীগী অমত্তা ঙাইরবা থৌরম্নি হায়খিবগী ক্লিপ অমা শিয়র তৌখ্রে। প্রধান মন্ত্রীনা ত্বীৎ তৌখি: “মাধবপুর মেলা হোদোকখিবগা লোয়ননা, ভারতকী কলচরেল দাইবর্সিতী অমসুং বাইব্রেন্সীগী অমত্তা ঙাইরবা থৌরমগী মরমদা হৌখিবা থাগী #MannKiBaatকী মনুংদা ঐহাক্না হায়খিবা শিয়র তৌজরি”। প্রধান মন্ত্রীনা মেলা অসিগী থীম অমসুং নুঙাইবা ইথিলদা মরুওইবা পীবা গুজরাত তুরিজমগী ত্বীৎ অমসু শিয়র তৌখি।
য়োগ অসি জ্ঞান, কর্ম অমসুং ভক্তিগী নীংথিজরবা অপুনবা অমনি: প্রধান মন্ত্রী

প্রধান মন্ত্রী, শ্রী নরেন্দ্র মোদীনা য়োগ অসি জ্ঞান, কর্ম অমসুং ভক্তিগী নীংথিজরবা অপুনবা অমনি হায়না ফোঙদোকখ্রে। খোঙজেল য়াংনা চাউখৎলক্লিবা মালেম অসিদা পুক্নিং শান্তি ওইনা লৈবা মথৌ তাই মসি য়োগনা ফংহল্লি হায়নসু মহাক্না ফোঙদোকখি। প্রধান মন্ত্রীনা ত্বিত তৌখি; “য়োগ অসি জ্ঞান, কর্ম অমসুং ভক্তিগী নীংথিজরবা অপুনবা অমনি। খোঙজেল য়াংনা চাউখৎলক্লিবা মালেম অসিদা পুক্নিং শান্তি ওইনা লৈবা মথৌ তাই মসি য়োগনা ফংহল্লি।” "ജ്ഞാനം, കർമ്മം , ഭക്തി എന്നിവയുടെ ഉത്തമമായ മിശ്രിതമാണ് യോഗ. തിരക്ക് പിടിച്ച ഒരു ലോകത്തിന് ഏറെ ആവശ്യമുള്ള ശാന്തത അത് വാഗ്ദാനം ചെയ്യുന്നു." "ಯೋಗವು ಜ್ಞಾನ, ಕರ್ಮ ಮತ್ತು ಭಕ್ತಿಯ ಪರಿಪೂರ್ಣ ಸಮ್ಮಿಶ್ರಣ. ವೇಗವಾಗಿ ಸಾಗುತ್ತಿರುವ ವಿಶ್ವದಲ್ಲಿ, ಯೋಗ ಹೆಚ್ಚು ಅವಶ್ಯಕವಿರುವ ಶಾಂತತೆಯನ್ನು ನೀಡುತ್ತದೆ." "యోగ అనేది జ్ఞాన ,కర్మ ,భక్తి ల పరిపూర్ణ కలయిక. ఈ వేగవంతమైన ప్రపంచంలో అత్యంత ఆవశ్యకమయిన ప్రశాంతతను అది కల్పిస్తుంది." "ஞானம், செயல் மற்றும் பக்தியின் அற்புதமான கலவையாக யோகா பரிமளிக்கிறது. அதிவேகமாக இயங்கும் உலகில், ஆழ்ந்த மனஅமைதியை தருவதாய் யோகா விளங்குகிறது." "ଯୋଗ ହେଉଛି ଜ୍ଞାନ, କର୍ମ ଏବଂ ଭକ୍ତିର ଉତ୍କୃଷ୍ଟ ସମାହାର । ବ୍ୟସ୍ତବହୁଳ ଦୁନିଆରେ, ଏହା ଅତି ଆବଶ୍ୟକ ଶାନ୍ତି ପ୍ରଦାନ କରିଥାଏ ।" "যোগা হল জ্ঞান, কর্ম আর ভক্তির সঠিক সমাহার।দ্রুতগতির এই বিশ্বে যোগাই দিতে পারে পরম প্রশান্তি।" "যোগ জ্ঞান, কৰ্ম আৰু ভক্তিৰ এক নিখুঁত মিশ্ৰণ। দ্ৰুত গতিৰ পৃথিৱীত ই অতি প্ৰয়োজনীয় শান্তি প্ৰদান কৰে।" "યોગ જ્ઞાન, કર્મ એ ભક્તિનું પૂર્ણ સંયોજન છે. ઝડપથી ગતિ પામતા વિશ્વમાં એ અતિ આવશ્યક શાંતિ અર્પે છે." "योगाभ्यास हा ज्ञान, कर्म आणि भक्तीचा सर्वोत्तम मिलाफ आहे. आजच्या वेगवान जगात गरजेची असलेली मनःशांती योगाभ्यासामुळे निश्चितच मिळू शकते." "ਯੋਗ ਗਿਆਨ, ਕਰਮ ਅਤੇ ਭਗਤੀ ਦਾ ਸੰਪੂਰਨ ਸੁਮੇਲ ਹੈ। ਇੱਕ ਤੇਜ਼ ਰਫ਼ਤਾਰ ਵਾਲੇ ਸੰਸਾਰ ਵਿੱਚ, ਇਹ ਬਹੁਤ ਲੋੜੀਂਦੀ ਸ਼ਾਂਤੀ ਪ੍ਰਦਾਨ ਕਰਦਾ ਹੈ।" "योग ज्ञान, कर्म और भक्ति का उत्कृष्ट मिश्रण है। आज की तेज रफ्तार दुनिया में मन की शांति बहुत आवश्यक है, जो हमें योग से मिलती है।"
প্রধান মন্ত্রীনা লৈবাক্কী মীয়ামদা অপুনবগী মীতম কৎথোক্কনি

ইং ২০১৮গী ওক্তোবর ৩১দা গুজরাতকী কেভাদিয়াদা প্রধান মন্ত্রী শ্রী নরেন্দ্র মোদীনা মালেমদা খ্বাইদগী ৱাংবা মীতম “অপুনবগী মীতম” লৈবাক্কী মীয়ামদা কৎথোক্লগনি । গুজরাতকী নরমাদা জিলাগী কেভাদিয়াদা লৈবা মিতর ১৮২ ৱাংবা সারদার ভাল্লবভাই পতেলগী মীতম অসি মহাক্কী মপোক নুমিৎতা লৈবাক্কী মীয়ামদা কৎথোক্কনি । হৌদোকপা থৌরমদা, প্রধান মন্ত্রী অমসুং অতৈ শক্নাইরবশিংনা মীতম অদু মীয়াম কৎথোকপা ওইনা কালাসতা লৈবাক–লৈহাউ অমসুং নরমাদাগী ঈশিং হৈথগনি । মীতম অদু মমিংগী হৌদোকপা ওইনা প্রধান মন্ত্রীনা লেভর অমা নমগনি । মীয়ামদা প্রধান মন্ত্রীনা ৱা ঙাংগনি । মহাক্না ৱাল ওফ য়ুনিতিদা চৎতুনা মদু শঙ্গাগনি । অপুনবগী মীতম অদুগী মখোঙদা প্রধান মন্ত্রীনা অখন্নবা লাইশোন থৌরম অমা পাংথোক্কনি । মহাক্না মিউজম অমসুং একজিবিসন অমসুং গেল্লরি য়েংগনি । মিতর ১৫৩ ৱাংবা গেল্লরি অসি মতম অমদা মীওই ২০০ ফাউবা য়েংবা য়াগনি । মসিদগী সারদার সরোভর দাম,মসিগী রিজার্বর অমসুং সাতপুরা অমসুং বিনধ্য চিংশাং পরেংশিং উবা ফংগনি । কৎথোকপগী থৌরম অদুগী মরক্তা এ আই এফকী এয়রক্রাফশিং পাইগনি অমসুং কলচরেল ত্রুপশিং থৌরমশিং উৎকনি ।
নাম কন্তেক গ্রুপকী ওনলাইন সমিৎতা প্রধান মন্ত্রী শরুক য়াখ্রে

কোবিদ-১৯ লাইচৎকী অৱাবা থেংননবা ৱা খন্ননবা ২০২০, মে ৪গী নুমিদাংদা পাংথোকখিবা নন এলাইন মুবমেন্ত (নাম) কন্তেক গ্রুপকী ওনলাইন সমিৎতা প্রধান মন্ত্রী নরেন্দ্র মোদী শরুক য়াখ্রে । নামগী হৌজিক চেয়রমেন ওইরিবা , অজরবাইজানগী প্রসিদেন্ত ইলহাম অলিয়েবনা য়ুম্বু ওইদুনা পাংথোকখিবা ওনলাইন নাম কন্তেক গ্রুপ সমিৎকী পান্দমদি “কোবিদ-১৯গী মায়োক্তা পুনশিনবা”নি । মীফম অসিগী পান্দমদি কোবিদ-১৯ লাইচৎ থেংননবা মালেমগী লৈবাকশিং অমত্তা ওইবা হেনগৎহনবা অমসুং লাইচৎ অসি লাকশিন্নবা লৈবাকশিং অমসুং মালেমগী লুপশিংগী থবকশিং শিন্দোক-শিঞ্জিন তৌবনি । মীফম অসিদা ইন্তর্নেসনেল দে ওফ মল্তিলেতেরেলিজম এন্দ দিপ্লোমেসী ফোর পিসকী থৌরমসু পাংথোকখি । লুপ অসি শেমগৎপদা মাংজিল থাবা লৈবাক অমা ওইনা নামগী অচুম্বা ৱাখল্লোনশিং অমসুং মগুনশিংদা ভারতনা মতম কয়াগী মমাংদগী থাজদুনা লাকখিবা অদু প্রধান মন্ত্রীনা মীফম শরুক য়াখিবা অসিনা মশক থোকহল্লে । প্রধান মন্ত্রীনা মহাক্কী ৱারোলদা মালেমগী অৱাবা অসিদা মতেং পাংনবা, পুম্নমক কোনশিনবা অমসুং মরম চাবা থবক পায়খৎপগী মরুওইবা থমখি । ভারতনা লৈবাক মনুংদা অমসুং মালেমগী ওইনা পায়খৎলিবা থবকশিং, ইহৌ অসিদা শৌগৎপা উৎতুনা পাংবা য়াবা মতেং পাংনবা ভারতনা থৌরাং তৌরিবা অদু অমুক হন্না প্রধান মন্ত্রীনা নিংশিংখি । তেরোরিজম অমসুং শেমজিনবা পাউশিংগী মহিকশিংদগী ঙাকথোক্নবা মালেম্না মখা তানা হোৎনবগী মরুওইবা অদু প্রধান মন্ত্রীনা তকশিনখি । মীফম অদুদা প্রধান মন্ত্রীগা লোয়ননা এসিয়া, অফ্রিকা, লেতিন অমেরিকা অমসুং কেরিব্বিয়নগী মেম্বর লৈবাকশিং অমসুং য়ুরোপকী লৈবাক অমসুং সরকারগী মকোক ৩০ হেন্না শরুক য়াখি । মীফম অদুদা য়ু এন জেনেরেল এশেমব্লিগী প্রসিদেন্ত প্রোফেসার তিজজানি মুহমদ বান্দে, য়ু এনগী সেক্রেতরি জেনেরেল এন্তোনিও গুতেরেস, অফ্রিকান য়ুনিয়নগী চেয়রপর্সন মুসা ফাকি মহামত, ই য়ু হাই রিপ্রসেন্তেতিব জোসেপ বোরেল অমসুং ৱার্ল্দ হেল্থ ওর্গনাইজেসনগী দাইরেক্তর জেনেরেল দোক্তর তেদ্রোস গেব্রেয়েসুস ৱা ঙাংখি । পুম্নমক্কী মথক্ত, নামগী লুচিংবশিংনা কোবি-১৯না পীরিবা চৈথেং নৈনখি, লায়েংনবা দরকার ওইবশিং মশক খঙদোকখি অমসুং মখা তাবা থবকশিং পাংথোক্নবা তকশিনখি । মীফম মতুংদা, কোবিদ-১৯ থেংননবা মালেম অমতা ওইনা পুনশিনবগী মরুওইবা খঙদুনা লুচিংবশিংনা দিক্লারেসন অমা চৎনবা হৌখি । কোবিদ-১৯ থেংননবা লৈবাকশিংগী লৈফম থোকপা মেদিকেল, খু্ন্নাই অমসুং মীওইবগী দরকার ওইবশিং মশক খঙবা ঙম্বা মান্নবা দেতাবেজ শেমগৎতুনা মেম্বর লৈবাকশিংগী দরকার ওইবশিং থিদোক্নবা ‘তাক্স ফোর্স’ অমা শেম্বা হায়না লুচিংবশিংনা লাউথোকখি ।